**Fernando González Delgado**, nado en Santa Cruz de Tenerife o 1 de febreiro de 1947 e finado en Faura (Valencia) o 18 de febreiro de 2024, foi un xornalista e escritor canario.

Traxectoria
-----------

Licenciado en Xornalismo pola Universidade Complutense de Madrid, comezou a súa carreira profesional no diario *El Día*. Máis tarde pasou aos diarios *Pueblo* e *Informaciones*, onde se converteu en crítico literario.

O seu salto ao mundo da radio produciuse a través de Radio Nacional de España, onde ingresou por oposición en 1967. Co tempo, chegou a converterse no primeiro Director de Radio 3 (1981-1982) e da propia RNE en dúas ocasións: 1982-1986 e 1990-1991.

Baixo o seu primeiro mandato realizou unha profunda renovación en formatos e contidos e abandonaron a canle pública profesionais como Luis del Olmo, Jesús Quintero, Alejo García e Julio de Benito, sendo finalmente destituído por Pilar Miró. En 1986 foi nomeado membro do Consello de RTVE, a proposta do PSOE, cargo que ocupa ata 1990.

En 1991 pasa a ser Director de *Tele-Expo*, a canle televisiva da Exposición Universal de Sevilla de 1992. Unha vez finalizada a mesma, converteuse xunto a María Escario, no novo presentador dos *Telediarios* de TVE de fin de semana, en substitución de Rosa María Mateo.

En 1996, trala renovación do equipo directivo da canle foi relevado do seu cargo á fronte do informativo, e regresou á radio, incorporándose á Cadena SER, onde se fixo cargo do magazine *A vivir que son dos días*, un espazo sobre arte, cultura, lecer e actualidade, no que permanece ata 2005, cando decidiu abandonalo sendo substituído por Àngels Barceló despois de ter acadado o liderado de audiencia na súa franxa horaria.

En 2006, abandonou a radio definitivamente para adicarse á literatura.

Malia nacer nas Canarias, enraizouse na Comunidade valenciana e viviu durante vinte anos en Faura. Entre 2015 e 2019, foi deputado autonómico nas Cortes valencianas polo PSPV. O presidente Puig, en 2021, nomeouno presidente do Padroado do Museo de Belas Artes de Valencia; cargo ao que renunciou dous anos máis tarde.

Literatura
----------

En 1976 publicou a súa primeira novela, *Tachero* e transcorrerían catro anos ata que aparecese a súa seguinte obra, *Exterminio en Lastenia*, de marcado carácter experimental.

En 1994 saíu á luz a que o autor considera a súa obra máis persoal, *Háblame de ti*, e un ano despois conseguiu o Premio Planeta co que é o ata o momento o seu libro máis vendido: *La Mirada del otro*.

Non só escribiu novela. Tamén cultivou a poesía (*Proceso de adivinaciones* e *Autobiografía del hijo*) e o ensaio *Cambio de tiempo* (1994).

Premios
-------

* Premio Pérez Galdós de novela *Exterminio en Lastenia* (1980)
* Premio Planeta en 1995 por "La mirada del otro".
* Premio Ondas Nacional de Televisión

Libros publicados
-----------------

* *Mísero templo* (1972)
* *Tachero* (1976)
* *Exterminio en Lastenia* (1979)
* *Proceso de adivinaciones* (1981)
* *Cuatro ejemplos para una nueva sociedad canaria* (1985)
* *Háblame de ti* (1994)
* *Génesis* (1994)
* *Cambio de tiempo* (1994)
* *Autobiografía del hijo* (1995)
* *Ciertas personas* (1996)
* *Escrito por Luzbel* (1998)
* *No estabas en el cielo* (1996)
* *Presencias de ceniza* (2001)
* *Isla sin mar* (2002)

Notas
-----

1. ↑  Aparicio, C. (18 de febreiro de 2024). "Políticos valencianos se despiden en las redes de Fernando Delgado". *larazon.es* (en castelán). Consultado o 18 de febreiro de 2024.
2. 1 2 3  Soto, Álvaro (18 de febreiro de 2024). "Muere a los 77 años el periodista y escritor Fernando Delgado". *lavozdegalicia.es* (en castelán). Consultado o 18 de febreiro de 2024.
3. ↑  Bono, Ferrán (18 de febreiro de 2024). "Muere el periodista y escritor Fernando Delgado a los 77 años". *elpais.com* (en castelán). Consultado o 18 de febreiro de 2024.
4. 1 2 3  RTVE.es/Axencias (18 de febreiro de 2024). "Muere el periodista y escritor Fernando Delgado a los 77 años". *rtve.es* (en castelán). Consultado o 18 de febreiro de 2024.

|  |  |
| --- | --- |
| Control de autoridades | 
* Wd: Q5859647
* WorldCat
* VIAF: 49320437
* BNE: XX898565
* BNF: 124530017
* CANTIC: a11721571
* CiNii: DA09680196
* FAST: 1991021
* GND: 142516252
* IMDb: nm0216944
* ISNI: 000000008501003X
* LCCN: n81089863
* NKC: xx0000845
* NLA: 36272038
* NLG: 135062
* NTA: 07461147X
* PTBNP: 259600
* SUDOC: 033687684
* TMDb: 1061940

 |